歐陽脩

欧阳脩(1007-1072),字永叔，号醉翁、六一居士，是北宋辰光个有名文人搭文官。江西吉州永丰（乃朝个江西省吉安市永丰县）人，是唐宋八大家之一。

 名字 
现在通行写“修”，而渠自家习惯署“脩”。

考虑搭配“永叔”个说话，《尚書‧皋陶謨》有得“慎厥身修，思永”；《诗·大雅·文王》也有“聿脩厥德，永言配命”。渠当时通行个韵书《广韵》话脩“长也”；而话修“理也”。

 著作 
欧阳脩编纂《新唐书》搭著《五代史记》（今名《新五代史》），两书侪列为正史，並且创立新个体例。

欧阳脩编纂文集《居士集》50卷。过世后，出现诸多版本个文集。南宋时周必大编《欧阳文忠公集》，共153卷。

 丑闻 
欧阳修来勒大众心目当中侪是一种正人君子个形象，弗过，伊来勒现实当中并弗是文章里向写个样范。伊来勒扬州当官个辰光，用奢侈手法，满足自家娱乐。[《避暑录话》:欧阳文忠知扬州，建平山堂，壮丽为淮南第一。每暑时，辄携客往游，遣人至邵伯取荷花千余朵，以画盆分插百许盆，与客相间，遇酒行即遣妓取一花传客，以次摘其叶尽处，则饮酒，往往侵夜，载月而归。]。又邪气欢喜搭青楼女人白相。[《宋稗类钞》：欧阳修间居汝阴时，二妓甚颖，而文公歌词尽记之，筵上戏约他年当来作守。后数年公自维扬果移汝阴，其人已不复见。视事之明日，饮同官湖上，有诗留撷芳亭云：‘柳絮已将春色去，海棠应恨我来迟。]

Category:宋朝人